​​Għada, il-Ħadd 13 ta' Ottubru, minn ħames Qaddisin godda li ser jikkanonizza l-Papa Franġisku, erbgħa ser ikunu nisa. Ma' dawn hemm ukoll il-Beatu John Henry Newman. Wara li twieled u trabba f'familja Anglikana, iż-żagħżugħ Newman sar Pastor Anglikan, imma biż-żmien beda jintebaħ b'sejħa ġo fih biex iħaddan it-twemmin Kattoliku, pass li huwa wettaq fit-8 ta' Ottubru 1845. Xi żmien wara huwa talab li jsir saċerdot u fit-12 ta' Mejju 1879, il-Papa Ljun XIII (tlettax) kien ukoll ħatru kardinal. Newman kien kittieb rinomat sewwa u fil-kitbiet tiegħu huwa kien spiss jitkellem dwar ir-rwol importanti li kellu jkollhom il-lajċi fil-Knisja. Fost dawn hemm il-kitba importanti tiegħu fil-ġażżetta Ingliza, u li fiha kiteb dwar li l-lajċi kellhom ikunu konsultanti mill-Knisja anke materji ta' duttrina. Meta reġgħet ġiet mwaqqfa l-Knisja Kattolika fl-Ingilterra, f'nofs is-seklu dsatax, Newman mill-ewwel intebah li l-futur tal-Knisja Kattolika hemmhekk kien ser jiddependi minn lajkat preparat fis-sens sħiħ tal-kelma. Mitt sena wara, il-Konċilju Vatikan II li kien mibdi mill-Papa Ġwanni XXIII (tlieta u għoxrin) u warajh tkompla mill-Papa Pawlu VI (sitta), kien wera kemm il-Kardinal John Henry Newman kellu raġun. Newman kien ġie dikjarat Beatu f'Settembru tal 2010 (elfejn u ghaxra) mill-Papa Benedittu XVI (sittax) waqt Vjaġġ Appostoliku kien huwa kien għamel fl-Ingilterra. Fiċ-ċerimonja ta' għada, huwa u erba' Beati Nisa, ser ikun dikjarat qaddisin u għalhekk imressqa quddiem il-Kattoliċi bħala xempji ta' ħajja nisranija awtentika. Il-funzjoni mmexxija mill-Papa Franġisku tibda fl-10.15 am (l-għaxra u kwart ta' filgħodu u ser tixxandar live mill-video channel tal-Laikos fuq
Erba' nisa minn ħames qaddisin ġodda.